Actualul rector al Universitărții Alexandru Ioan Cuza din Iași, Tudorel Toader a fost depășit de Liviu Maha la numărul de voturi în turul 1 al alegerilor pentru funcția de rector, potrivit surselor citate de G4media.
Liviu Maha, profesor la Facultatea de Economie și Administrarea Afacerilor, a avut 222 de voturi, iar Tudorel Toader – 191.
Ceilalți candidați sunt Mihaela Onofrei – 128 de voturi, Gabriel Mursa – 121 de voturi, Tudor Luchian – 44 de voturi, Adrian Muraru – 15 de voturi.
Turul 2 al alegerilor se va desfășura pe 18 martie între Liviu Maha și Tudorel Toader.
Tudorel Toader, cel care a ocupat funcția de rector al Universității "Alexandru Ioan Cuza" din Iași (UAIC) în ultimele două mandate, are concurență puternică în alegerile pentru următorul mandat: alți cinci profesori s-au înscris în cursa pentru acest post.